section_heading: Životopis
paragraph_text: Autor je brojnih novinskih članaka, TV emisije "Božji dodir", dvanaest knjiga te sedam dokumentarnih filmova. Od susreta sa živim Kristom u 17. godini života aktivan je u katoličkim molitvenim i karizmatskim zajednicama. Početkom devedesetih sudjelovao je u projektu zbrinjavanja zagrebačkih beskućnika pri Katoličkoj udruzi "Kap dobrote". 20 ratnih mjeseci proveo je kao pripadnik 2. gardijske brigade "Gromovi". Teološko obrazovanje stekao je na Katoličkom bogoslovnom fakultetu, a novinarsko na privatnom medijskom učilištu u Zagrebu. Predsjednik je udruge "Snaga za život" u kojoj djeluje na području kršćanskog savjetovanja, poučavanja i evangelizacije.<ref>Snaga za život – Nova knjiga ISCJELJENJE, autora Dražena Bušića / O autoru, pristupljeno 7. veljače 2015. Proteklih 21. godinu održao je više stotina predavanja, seminara i duhovnih obnova u 130 župa u Hrvatskoj, Njemačkoj, Austriji, Italiji, Švicarskoj, Sloveniji, Bosni i Hercegovini, Crnoj Gori te Vojvodini.<ref>Snaga za život – Intervju: Dražen Bušić za CroExpress, pristupljeno 7. veljače 2015. Pokretač je međunarodne Škole Petrus za pastoralne djelatnike karizmatskog usmjeranja. Oženjen je i ima dvoje odrasle djece.